
======================================================================
LibreOffice 4.0 LeguMin
======================================================================


Por la lastaj aktualigoj de ĉi tiu legumin-dosiero, rigardu je http://www.libreoffice.org/welcome/readme.html

Ĉi tiu dosiero enhavas gravajn informojn pri la LibreOffice-programaro. Bonvolu detale legi ĉi tiujn informojn antaŭ ol ekinstali.

La LibreOffice-komunumo respondecas pri la evoluigo de ĉi tiu produkto, kaj invitas vin konsideri partopreni kiel komunumano. Se vi estas nova uzanto, vi povas viziti la retejon de LibreOffice, kie troviĝas multa informo pri la LibreOffice-projekto kaj la komunumoj kiuj ekzistas ĉirkaŭ ĝi. Iru al http://www.libreoffice.org/.

Ĉu LibreOffice vere estas libera por ĉiu uzanto?
----------------------------------------------------------------------

LibreOffice estas libere uzebla de ĉiu. Vi rajtas preni ĉi tiun kopion de LibreOffice kaj instali ĝin sur tiom ajn komputiloj kiom vi ŝatas, kaj uzi ĝin ial ajn kial vi ŝatas (inkluzive por komerca, registara, publikadministra kaj eduka uzo). Por pliaj detaloj vidu la permesilan tekston liveritan kune kun LibreOffice-elŝutaĵo.

Kial LibreOffice estas libera por ĉiu uzanto?
----------------------------------------------------------------------

Vi povas uzi ĉi tiun kopion de LibreOffice nuntempe sen kostoj ĉar individuaj kontribuantoj kaj kompaniaj sponsoroj planis, evoluigis, testis, tradukis, dokumentis, subtenis, enmerkatigis, kaj helpis multmaniere por fari de LibreOffice tion, kio ĝi estas hodiaŭ - la mondgvida liberfonta oficeja programaro.

Se vi aprezas iliajn strebojn, kaj volas certigi ke LibreOffice daŭre estu disponebla en la fora estonteco, bonvolu konsideri kontribui al la projekto. Rigardu ĉe http://www.documentfoundation.org/contribution/ por detaloj. Ĉiu povas iel kontribui.

----------------------------------------------------------------------
Notoj pri instalado
----------------------------------------------------------------------

LibreOffice bezonas antaŭnelongan version de Ĝava-rultempa medio (JRE) por tuta funciado. JRE ne estas parto de la -instala pakaĵo de LibreOffice; necesas aparte instali ĝi.

Bezonoj de sistemo:
----------------------------------------------------------------------

Ĝenerale, ni rekomendas ke vi instalu je LibreOffice laŭ la instalaj metodoj rekomenditaj de via Linuksa distribuaĵo (ekzemple Ubuntu-programcentro, okaze de Ubuntu-Linukso). Tio plejofte estas la plej simpla metodo atingi instalaĵon kiu estas optimume integrita en via sistemo. Vere, LibreOffice eble estis jam instalita defaŭlte kiam vi unue instalis vian linuksan mastruman sistemon.

Ĉi tiu aparta LibreOffice-instalilo estas liverita por uzantoj kiuj bezonas antaŭvidojn, havas specialajn bezonojn, kaj por neordinaraj kazoj.

* Linuksa kerna versio 2.6.18 aŭ pli alta;
* glibc2 versio 2.5 aŭ pli alta;
* gtk versio 2.10.4 aŭ pli alta;
* Pentium-kongrua komputilo (Pentium III aŭ Athlon rekomendita);
* 256 MB RAM (512 MB RAM rekomendita);
* Ĝis 1,5 GB disponebla fiksdiska spaco;
* X-Servilo kun distingivo 1024x768 (pli alta distingivo rekomendita), kun minimume 256 koloroj;
* Gnomo 2.16 aŭ pli alta, kun la pakaĵoj gail 1.8.6 kaj at-spi 1.7, (bezonataj por subteno de iloj de asista teknologio [AT]-iloj), aŭ alia kongrua GUI (ekzemple KDE, aŭ alia).

Ekzistas vasta gamo da Linuksdistribuoj, kaj eĉ interne de la sama distribuo povas ekzisti diversaj instalagordoj (KDE, Gnomo, k.t.p.). Kelkaj distribuoj liveras sian propran 'indiĝenan' version de LibreOffice, kiu eble havas aliajn eblojn ol ĉi tiu Komunuma LibreOffice. Iukaze vi povas instali la Komunuman LibreOffice paralele al la 'indiĝena' versio. Tamen, ordinare estas pli sekure forigi la 'indiĝenan' version instalonte ĉi tiun Komunuman version. Konsultu la dokumentaron de via distribuo pri detaloj kiel fari ĉi tion.

Estas rekomendite ke vi ĉiam faru restaŭrkopion de via sistemo forigonte aŭ instalonte programaron.

Bonvolu certigu ke vi havs sufiĉan liberan memoron en la dumtempa dosierujo sur via sistemo kaj ke legaj, skribaj kaj rulaj atingaj rajtoj estas ceditaj. Fermu ĉiujn aliajn programojn antaŭ startado de la instalo.

Instali je LibreOffice en Debian/Ubuntu-bazitaj Linuksaj sistemoj
----------------------------------------------------------------------

Se vi havas antaŭan version de LibreOffice jam instalitan, tiam necesos malinstali ĝin antaŭ ol daŭrigi. Por instrukcioj pri kiel instali lingvan pakaĵon (post instalinte la Usonanglan version de LibreOffice), bonvolu legi la suban sekcion titolitan Instali Lingvan Pakaĵon.

Kiam vi malpakas la elŝutitan arĥivon, vi vidos ke la enhavo estas densigita en subdosierujon. Malfermu dosieradministrilan fenestron, kaj ŝanĝu dosierujon al tiu kies nomo komenciĝas per "LibO_", sekvata de la versionumero kaj ia platforma informo.

Ĉi tiu dosierujo enhavas subdosierujon nomitan "DEBS". Ŝanĝu dosierujon al la dosierujo "DEBS".

Dekstre alklaku en la subdosierujo kaj elektu je "Malfermi en terminalo". Terminala fenestro malfermiĝos. En la komanda linio de la terminala fenestro, enigu la jenan komandon (ĝi invitos vin enigi vian ĉefuzantan pasvorton antaŭ ol la komando ruliĝos).

sudo dpkg -i *.deb

La supra komando dpkg faras la unuan parton de la instalado. Por fini la procedon, vi devas instali la labortablajn integrajn pakaĵojn. Por fari tion, ŝanĝu dosierujon al la dosierujo "labortabla-integrado", kiu troviĝas en la dosierujo "DEBS", uzante la jenan komandon:

cd desktop-integration

Nun rerulu la komandon dpkg:

sudo dpkg -i *.deb

La instalado nun estas finita, kaj vi devus havi bildsimbolojn por ĉiuj LibreOffice-aplkiaĵoj en la menuo Aplikaĵoj/Oficejo de via labortablo.

Instali je LibreOffice en Fedora, Suse, Mandriva kaj aliaj Linuksaj sistemoj kiuj utiligas RPM-pakaĵoj
----------------------------------------------------------------------

Se vi havas antaŭan version de LibreOffice jam instalitan, tiam necesos malinstali ĝin antaŭ ol daŭrigi. Por instrukcioj pri kiel instali lingvan pakaĵon (post instalinte la Usonanglan version de LibreOffice), bonvolu legi la suban sekcion titolitan Instali Lingvan Pakaĵon.

Kiam vi malpakas la elŝutitan arĥivon, vi vidos ke la enhavo estas densigita en subdosierujon. Malfermu dosieradministrilan fenestron, kaj ŝanĝu dosierujon al tiu kies nomo komenciĝas per "LibO_", sekvata de la versionumero kaj ia platforma informo.

Ĉi tiu dosierujo enhavas subdosierujon nomitan "RPMS". Ŝanĝu dosierujon al la dosierujo "RPMS".

Dekstre alklaku en la subdosierujo kaj elektu je "Malfermi en terminalo". Terminala fenestro malfermiĝos. En la komanda linio de la terminala fenestro, enigu la jenan komandon (ĝi invitos vin enigi vian ĉefuzantan pasvorton antaŭ ol la komando ruliĝos).

Por sistemoj bazitaj sur Fedora: su -c 'yum install *.rpm'

Por sistemoj bazitaj sur Mandriva: sudo urpmi *.rpm

Por aliaj RPM-bazitaj sistemoj (Suse, ktp.): rpm -Uvh *.rpm

La supra komando faras la unuan parton de la instalado. Por fini la procedon, vi devas instali la labortablajn integrajn pakaĵojn. Por fari tion, ŝanĝu dosierujon al la dosierujo "labortabla-integrado", kiu troviĝas en la dosierujo "RPMS", uzante la jenan komandon:

cd desktop-integration

Nun rerulu la instalan komandon:

Por sistemoj bazitaj sur Fedora: su -c 'yum install *freedesktop*.rpm'

Por sistemoj bazitaj sur Mandriva: sudo urpmi *mandriva*.rpm

Por SUSE-bazitaj sistemoj: rpm -Uvh *suse*.rpm

Por aliaj RPM-bazitaj sistemoj: rpm -Uvh *freedesktop*.rpm

La instalado nun estas finita, kaj vi devus havi bildsimbolojn por ĉiuj LibreOffice-aplkiaĵoj en la menuo Aplikaĵoj/Oficejo de via labortablo.

Notoj pri labortabla integrado por linuksaj distribuoj ne traktitaj en la supraj instrukcioj pri instalado.
----------------------------------------------------------------------

Devus ebli facile instali je LibreOffice en aliaj Linuksaj distribuoj ne specife traktitaj en ĉi tiuj instrukcioj. La ĉefa aspekto por kiu diferencoj eble troviĝos, temas pri labortabla integrado.

La labortabla-integra dosierujo ankaŭ enhavas pakaĵon nomitan libreoffice3.3-freedesktop-menus-3.3.1.noarch.rpm (aŭ similan). Ĉi tiu estas pakaĵo por ĉiuj distribuoj kiuj subtenas la specifojn/rekomendojn de Freedesktop.org (http://en.wikipedia.org/wiki/Freedesktop.org), kaj liverita por instalado en aliaj linuksaj distribuoj ne traktitaj en la antaŭaj instrukcioj.

Instali lingvan pakaĵon
----------------------------------------------------------------------

Elŝutu la lingvan pakaĵon por via dezirataj lingvo kaj platformo. Ili disponeblas el la sama loko kiel la ĉefa instala arĥivo. De la dosieradministrilo Nautilus, eltiru la elŝutitan arĥivon en dosierujon (ekzemple via labortablo). Certigu ke vi eliris ĉiujn LibreOffice-aplikaĵojn (inkluzive QuickStarter, se ĝi estas startigita).

Ŝanĝu dosierujon al tiu dosierujo en kiu vi eltiris vian elŝutitan lingvan pakaĵon.

Nun ŝanĝu dosierujon al tiu dosierujo kreita dum la eltirado. Ekzemple, por la franca lingva pakaĵo por 32-bita Debian/Ubuntu-bazita sistemo, la dosierujo estas nomita LibO_, plus versia informo, plus Linux_x86_langpack-deb_fr.

Nun ŝanĝu dosierujon al la dosierujo kiu enhavas la pakaĵojn instalotajn. En Debian/Ubuntu-bazita sistemo, la dosierujo estos DEBS. En Fedora, Suse aŭ Mandriva-sistemo, la dosierujo estos RPMS.

En la dosieradministrilo Nautilus, dekstre alkalku la dosierujon kaj elektu la komandon "Malfermi en terminalo". En la ĵus malfermita terminala fenestro, rulu la komandon por instali la lingvan pakaĵon (kun ĉiuj subaj komandoj, ĝi eble invitos vin enigi vian ĉefuzantan pasvorton):

Por Debian/Ubuntu-bazitaj sistemo: sudo dpkg -i *.deb

Por Fedora-bazitaj sistemoj: su -c 'yum install *.rpm'

Por Mandriva-bazitaj sistemoj: sudo urpmi *.rpm

Por aliaj RPM-uzantaj sistemoj (Suse, etc.): rpm -Uvh *.rpm

Nun startigu iun el la aplikaĵoj de LibreOffice, ekzemple Verkilo. Iru al la menuo Iloj kaj elektu je Agordoj. En la dialogo Agordoj, alklaku al "Lingvaj agordoj" kaj tiam al "Lingvoj". Malfermu la falliston "Fasado" kaj elektu la lingvon ĵus instalitan de vi. Se vi preferas, faru same por la agordo "Lokaĵara agordo", "Defaŭlta kurzo", kaj "Defaŭlta lingvo por dokumentoj".

Modifinte tiujn agordojn, alklaku al Akcepti. La dialogo fermiĝos, kaj vi vidos mesaĝon informi vin ke viaj ŝanĝoj aktiviĝos nur post fermo kaj remalfermo de LibreOffice (memoru eliri el QuickStarter, se ĝi estas startigita).

Je la sekva fojo kiam vi startigos je LibreOffice, ĝi komenciĝos en a lingvo kiun vi ĵus instalis.

----------------------------------------------------------------------
Problemoj dum programlanĉo
----------------------------------------------------------------------

Malfacilaĵoj dum lanĉado de LibreOffice (ekz. aplikaĵoj pendas) samkiel problemoj pri la ekranvidigo ofte estas kaŭzataj de la grafikkarta pelilo. Se ĉi tiaj problemoj okazas, bonvolu ĝisdatigi vian grafikkartan pelilon aŭ klopodu uzi la grafikan pelilon liveritan kun via mastruma sistemo. Malfacilaĵoj vidigante 3D-ajn objektojn ofte solveblas per malaktivigo de la agordo "Uzi OpenGL" sub 'Iloj - Agordoj - LibreOffice - Vido - 3D-a vido'.

----------------------------------------------------------------------
Fulmklavoj
----------------------------------------------------------------------

Nur fulmklavoj (klavaj kombinaĵoj) neuzataj de la mastruma sistemo estas uzeblaj en LibreOffice. Se klava kombinaĵo en LibreOffice ne funkcias kiel priskribita en la Helpo de LibreOffice, kontrolu ĉu tiu kombinaĵo jam estas uzata de la mastruma sistemo. Por solvi tiajn konfliktojn, vi povas ŝanĝi la klavojn atribuitajn de via mastruma sistemo. Alie, vi povas ŝanĝi preskaŭ iun ajn klavan atribuon en LibreOffice. Por plia informo tiutema, vidu la Helpon de LibreOffice aŭ de via mastruma sistemo.

----------------------------------------------------------------------
Dosiera ŝlosado
----------------------------------------------------------------------

Dosiera ŝlosado estas defaŭlte enŝaltita en LibreOffice. Ĉe reto kiu uzas la protokolon Network File System (NFS), la ŝlosdemono por NFS-klientoj estu aktiva. Por malŝalti dosieran ŝlosadon, redaktu la skripton soffice kaj ŝanĝu la linion "export SAL_ENABLE_FILE_LOCKING" al "# export SAL_ENABLE_FILE_LOCKING". Se vi malŝaltas dosieran ŝlosadon, la skriba aliro de dokumento ne estas limigata al la uzanto kiu unue malfermanas la dosieron.

Averto: La ŝaltita funkcio dosiera ŝlosado povas kaŭzi problemojn ĉe Solaris 2.5.1 kaj 2.7 kun Linuksa NFS 2.0. Se via sistema medio havas tiujn variablojn, ni forte rekomendas ke vi evitu uzi la funkcion dosieran ŝlosadon. Alie, LibreOffice haltos kiam vi provos malfermi dosieron el NFS-surmetita dosierujo ĉe Linuksa komputilo.

----------------------------------------------------------------------
Grafika rendimento
----------------------------------------------------------------------

Defaŭlte, LibreOffice preferas belaspektajn grafikaĵojn ol rapido. Se vi spertas malrapidajn grafikojn, eble helpus malŝalti je 'Iloj - Agordoj - LibreOffice - Vido - Uzi glatigo'.

----------------------------------------------------------------------
Gravaj notoj pri alireblo
----------------------------------------------------------------------

Por plua informo pri la aliraj funkcioj en LibreOffice, legu je http://www.libreoffice.org/accessibility/

----------------------------------------------------------------------
Subteno de uzantoj
----------------------------------------------------------------------

La ĉefa subtena paĝo http://www.libreoffice.org/support/ proponas diversajn eblojn por helpi pri LibreOffice. Via demando eble jam estas respondita - serĉu en la Komunuma Forumo ĉe http://www.documentfoundation.org/nabble/ aŭ serĉu la retpoŝtlisto 'users@libreoffice.org' ĉe http://www.libreoffice.org/lists/users/. Alie, vi povas sendi demandojn al users@libreoffice.org. Se vi preferas aliĝi al la listo (por ricevi respondojn), sendu vakan retpoŝton al: users+subscribe@libreoffice.org.

Ankaŭ serĉu la sekcion Oftaj Demando ĉe http://www.libreoffice.org/faq/.

----------------------------------------------------------------------
Raporti erarojn kaj problemojn 
----------------------------------------------------------------------

La retejo de LibreOffice gastigas IssueZilla, nia mekanismo por raporti, postspuri kaj solvi cimojn kaj problemojn. Ni rekomendas al ĉiuj uzantoj senti sin rajtigita kaj bonvena por raporti problemojn kiuj povus ekesti sur via specifa platformo. Energia raportado de problemoj estas iu el la plej gravaj kontribuoj kiujn la uzantkomunumo povas fari al la daŭra evoluo kaj plibonigo de la programkolekto.

----------------------------------------------------------------------
Ekokupiĝi 
----------------------------------------------------------------------

La Komunumo de LibreOffice tre avantaĝus de via aktiva partopreno en la evoluo de ĉi tiu grava liberfonta projekto.

Kiel uzanto, vi jam estas valora parto de la evoluiga procedo de la programaro, kaj plaĉas al ni kuraĝigi vin preni eĉ pli aktivan rolon cele al fariĝi longdaŭra kontribuanto al la komunumo. Bonvolu aliĝi kaj rigardi la paĝon por uzantoj ĉe: http://www.libreoffice.org/contribution/

Kiel komenci
----------------------------------------------------------------------

La plej bona maniero por ekkontribui estas por subskribi al unu aŭ pluraj el la dissendolistoj, spektu dum periodo, kaj iom post iom uzu la retpoŝtajn arĥivojn por alkutimigi vin mem kun la multaj el la temoj kovritaj ekde kiam la fonta kodo de LibreOffice estis liberigita en oktobro 2000. Kiam vi estas komforta, kion vi bezonas fari, simple estas sendi retpoŝtan mem-prezenton kaj simple ensalti. Se vi konas la Malfermfontajn Projektojn, inspektu nian liston de Farendaĵoj kaj vidu ĉu ekzistas io, pri kio plaĉus al vi helpi 

Aboni
----------------------------------------------------------------------

Jen kelkaj dissendolistoj al kiuj vi povas aliĝi http://www.libreoffice.org/contribution/

* Novaĵoj: announce@openoffice.org *rekomendita por ĉiuj uzantoj* (nedensa trafiko) 
* Ĉefa uzantolisto: users@global.libreoffice.org *facilas aŭskulti diskutojn* (peza trafiko)
* Merkatado: marketing@global.libreoffice.org *preter evoluigado* (fariĝas pli peza)
* Ĝenerala listo por programistoj: libreoffice@lists.freedesktop.org (multa trafiko)

Aliĝi al unu aŭ pluraj projektoj
----------------------------------------------------------------------

Vi povas fari grandajn kontribuojn al ĉi tiu grava malfermfonta projekto, eĉ se vi havas limigitan programaran dezajnan aŭ kodigan sperton. Jes, vi!

Ni esperas, ke vi ĝojos labori per la nova LibreOffice 4.0 kaj kuniĝu kun ni interrete.

La komunumo de LibreOffice

----------------------------------------------------------------------
Uzita / modifita fontkodo
----------------------------------------------------------------------

Portions Copyright 1998, 1999 James Clark. Portions Copyright 1996, 1998 Netscape Communications Corporation.